鄭士利

鄭士利，字好義，江浙等處行中書省台州路寧海縣（今浙江省寧海縣）人，明朝官員。

其兄鄭士元因空印案下獄，后星象有變朱元璋求直言《明史》（卷139）：“鄭士利，字好義，寧海人。兄士元，剛直有才學，由進士歷官湖廣按察使僉事。荊、襄卒乘亂掠婦女，吏不敢問，士元立言於將領，還所掠。安陸有冤獄，御史臺已讞上，士元奏其冤，得白。會考校錢穀冊書，空印事覺。凡主印者論死，佐貳以下榜一百，戍遠方。士元亦坐是繫獄。時帝方盛怒，以為欺罔，丞相御史莫敢諫。士利嘆曰：「上不知，以空印為大罪。誠得人言之，上聖明，寧有不悟？」會星變求言。士利曰：「可矣。」既而讀詔：「有假公言私者，罪。」士利曰：「吾所欲言，為天子殺無罪者耳。吾兄非主印者，固當出。需吾兄杖出乃言，即死不恨。」”，鄭士利在兄出獄后上書解釋空印的實情，并解釋明朝當時並無法律規定，不知罪者不應得誅。寫后，其稱：“吾有書欲上，觸天子怒，必受禍。然殺我，生數百人，我何所恨！”后上奏，得怒，與兄一同輸作江浦《明史》（卷139）：“士元出，士利乃為書數千言，言數事，而於空印事尤詳。曰：「陛下欲深罪空印者，恐奸吏得挾空印紙，為文移以虐民耳。夫文移必完印乃可。今考較書策，乃合兩縫印，非一印一紙比。縱得之，亦不能行，況不可得乎？錢穀之數，府必合省，省必合部，數難懸決，至部乃定。省府去部遠者六七千里，近亦三四千里，冊成而後用印，往返非期年不可。以故先印而後書。此權宜之務，所從來久，何足深罪？且國家立法，必先明示天下而後罪犯法者，以其故犯也。自立國至今，未嘗有空印之律。有司相承，不知其罪。今一旦誅之，何以使受誅者無詞？朝廷求賢士，置庶位，得之甚難。位至郡守，皆數十年所成就。通達廉明之士，非如草菅然，可刈而復生也。陛下奈何以不足罪之罪，而壞足用之材乎？臣竊為陛下惜之。」書成，閉門逆旅泣數日。兄子問曰：「叔何所苦？」士利曰：「吾有書欲上，觸天子怒，必受禍。然殺我，生數百人，我何所恨！」遂入奏。帝覽書，大怒，下丞相御史雜問，究使者。士利笑曰：「顧吾書足用否耳。吾業為國家言事，自分必死，誰為我謀？」獄具，與士元皆輸作江浦，而空印者竟多不免。”。永樂年間，為翰林院編修清朝·崔秉镜、华大琰《寧海縣志·人物志·鄉賢》（清康熙17年，卷七）：“辭卒不屈，輸作江浦。永樂中，累官翰林編修。”。

相關條目
空印案

参考文献

Category:明朝翰林院编修
Category:鄭姓
Category:宁海人